Vier sterf in betogings by ambassade in Tunisië | Nuus24
Duitsland ook versigtig ná Islam-rolprent
Tunis – Vier mense is dood en byna 50 is beseer in 'n aanval op die Amerikaanse ambassade in die Tunisiese hoofstad, tydens betogings teen 'n rolprent wat glo beledigend is oor Islam, het die land se gesondheidsministerie gesê"Drie betogers is doodgeskiet, die vierde slagoffer is deur 'n motor raakgery en 49 mense is beseer, insluitend nege wat in 'n ernstige toestand is," het 'n woordvoerder vir die ministerie Saterdag aan AFP gesê.Meer as 20 polisiebeamptes tel onder die beseerdes.Sommige van die betogers het petrolbomme gegooi en die Amerikaanse ambassade bestorm voordat die polisie hulle met skerp ammunisie en rubberkoeëls uitmekaar gejaag het.Volg Nuus24 op Twitter.